ועדת הכלכלה, כנסת 17, פרוטוקול מספר 338, 2007-08-07 11:30

גלעד ארדן: שלום לכולם, אני פותח את ישיבת הוועדה בנושא תקנות הטיס, הפעלת כלי טייס וכללי טיסה, תיקון, התשס"ז-2006.

גלעד ארדן: התקיימו כבר דיונים בנושא?

לאה ורון: התקיימו הרבה דיונים בעבר וחלק מהסעיפים אושרו.

לאה ורון: כרגע מונח על שולחן הוועדה לחתימת השר מופז סט עם תיקונים חדשים לתקנות הטיס.

גלעד ארדן: כיוון שאני לא כל כך בקי בתקנות האלו, אשמח אם נציגי המשרד יציגו בכללי את הנושא.

גלעד ארדן: עמרי טלמון, מנכ"ל קלוב התעופה, בבקשה רצית להעיר משהו?

עמרי טלמון: משרד התחבורה ורשות תעופה אזרחית נתבקשו, אינני יודע כמה פעמים, לרבות על ידי יושב ראש הוועדה הקודם לא להביא תקנות בפני הוועדה לפני שדנו עליהם עם המשתמשים.

עמרי טלמון: שוב זה לא בוצע ולכן לדעתי זו סיבה מספקת לדחות את הדיון, ואני מבקש ממר יואב לבנה להעביר את התקנות עם השינויים וכן הלאה, תקנה דומה הונחה ב-2004 אבל אז זה נעצר, אם זה אותו דבר או לא אותו דבר, אם יש הערות או לא, להעביר לוועדה מוצר מוגמר.

גלעד ארדן: אני אענה להצעתך לסדר.

גלעד ארדן: קודם כל אני לא כבול בבקשות של יושבי ראש קודמים.

גלעד ארדן: דבר שני, ככל שניתן לקיים כאן את הדיון, ואם נראה שיש דברים שבאמת אין תשובה מספיק מעמיקה וחסר לנו חומר כדי לקבל הכרעות – אני בהחלט אקבל את עמדתך ואשלח את המשרד לעשות שיעורי בית ופגישות נוספות.

גלעד ארדן: אבל כרגע בוא נתחיל את הדיון ונראה אם אנחנו מסוגלים להתקדם או לא.

עמרי טלמון: תודה.

יואב ליבנה: הדיון האחרון בנושא הספציפי הזה שעומד בפנינו נקטע באיבו בדצמבר 2005 בגלל חוסר זמן של הוועדה.

יואב ליבנה: חלק מהתקנה אושר וחלק אחר לא הספקנו לדון.

גלעד ארדן: מאז לא היה דיון?

יואב ליבנה: מאז לא היה דיון שנה ושמונה חודשים.

גלעד ארדן: צריכים להודות ללחצה הכבד של מנהלת הוועדה.

יואב ליבנה: נכון, התעופה המשיכה לטוס ואנחנו צעקנו, אנא, הביאו את זה לדיון.

אבשלום וילן: השאלה של מר טלמון מקבלת משנה תוקף.

יואב ליבנה: כל פעם לקראת החידוש העברנו לכל היועצים המשפטיים את הנוסח שהוגש וגם לידיעת כל המשתמשים וכל החברות, כאן אין שום דבר חדש מהנוסח שהוגש ב-2004, למעט פסקה אחת.

גלעד ארדן: מה בעצם אתה רוצה לומר?

יואב ליבנה: נריץ את זה הלאה לטענתו של עמרי טלמון.

גלעד ארדן: אז למה לא ישבתם איתם שנה ושמונה חודשים?

יואב ליבנה: ישבנו איתם לא פעם ולא פעמיים.

גלעד ארדן: הם אומרים את זה כי לא הגעתם איתם לאן שהם רוצים.

יואב ליבנה: הגענו לכך שאין שום הערה ספציפית.

יואב ליבנה: הייתה הערה של החוקר הראשי שהוא הסיר אותה אתמול אחרי הבהרה מול ראש מינהל התעופה, ראש רשות התעופה.

גלעד ארדן: מה ההערה שלו?

גלעד ארדן: יואב ליבנה: ההערה הייתה על תיקון שנעשה ב-2005 אד הוק והובטח לו שהנושא יוסדר והוא הסיר את ההערה שלו.

ניר ימין: נסביר אולי מה מהות הדברים.

ניר ימין: ההערה הייתה מחלוקת בין משרד התחבורה למינהל התעופה האזרחית לגבי הדיווח על תקלות.

ניר ימין: משרד התחבורה רצה שזה יהיה רק לחוקר אווירי לפי תקנות הטיס חקר אוויר, אני לא זוכר את שמם במדויק, וראש מנהל תעופה אזרחית ביקש שזה יהיה דיווח גם אליו.

ניר ימין: בסוף הוכרע בוועדה שהדיווח יהיה לשני הגורמים ובתקנה שאני רואה כאן אני חושב שגם כאן

ניר ימין: הדיווח הוא לשני הגורמים.

גלעד ארדן: אין בעיה, קדימה.

צביה בלאו: למען הנוחות ערכתי את התקנות עם התיקונים כך שאפשר יהיה לראות אותם בעין.

גלעד ארדן: למען הנוחות תשתדלו בעתיד להעביר את זה יום לפני.

גלעד ארדן: סמנכ"ל מבצעים של ק.א.ל, יש לך הערה לסדר?

אשל חפץ: האם זה חוזר על עצמו שכל פעם שיש דיונים בתקנות הטיס שאנחנו לא מקבלים חומר רקע מתאים לקראת הדיונים, אנחנו מקבלים את הזימון לוועדה עם מה שנכנס לתקנות.

אשל חפץ: אני מבקש ברשות

אשל חפץ: כם לקבל תמיד מראש מה יוצא ומה נכנס כדי שאוכל להכין את עמדתי.

אשל חפץ: זה מאוד מסובך להכין את העמדה כשאני מקבל רק את התיקון הפוזיטיבי.

גלעד ארדן: אין לכם במחלקה משפטית, אין עורך דין שעובד עם ק.א.ל?

אשל חפץ: יש עורך דין והוא לא מתמצא מספיק, אני רוצה חומר רקע יותר מעמיק מספיק זמן לפני הדיונים האלה, בוא נגיד לפחות 10 ימים מראש.

גלעד ארדן: בסדר, קדימה נתחיל.

צביה בלאו: העיקרון המנחה של התיקונים המבוקשים הוא להגביר את בטיחות הטיסה.

צביה בלאו: התיקון הראשון כפי שנאמר זה המשך של תקנות קודמות.

צביה בלאו: מדובר בהוספת תקנה 353א ו-541 שמקביל לו.

צביה בלאו: ההבדל הוא שהראשון מדבר על כלי טיס לפי הפרק ה-12 שהם בינוניים או קטנים וכלי טיס לפי הפרק ה-13 הם כלי טיס גדולים, התקנה המבוקשת זהה.

צביה בלאו: מדובר על חובה המוטלת על מחזיק רישיון הפעלה לדווח למנהל על כשלונות, תקלות ופגמים שמקורם במבנה כלי הטיס, בניגוד ל-353 שכבר תוקן שמדבר על תקלות תפעוליות של כלי טיס.

גלעד ארדן: מה קורה למי שלא מדווח?

צביה בלאו: על כל תקנות ההפעלה יש עונשין.

גלעד ארדן: אז אתם בעצם מוסיפים פה את חובת הדיווח על תקלות במבנה כלי הטיס.

צביה בלאו: וזה מבוסס על התקנות האמריקאיות, זה לפי אותה מתכונת.

ניר ימין: רק תקנה 353 לא זהה במדויק ל-541.

יואב ליבנה: זהה.

צביה בלאו: זה זהה ל-541 החדש, זה לתקלות מבנה.

עמרי טלמון: יש הבדל רציני בנקודה אחת ביניהם כאשר כאן מדובר שנדרש דיווח גם לחוקר הראשי.

עמרי טלמון: ב-541 יש גם עניין של טיימינג, למי מדווחים ראשון, כי לפעמים אי אפשר לדווח לשניהם באותו זמן.

עמרי טלמון: לפי התקנות ברגע שדווחה תקרית או תאונה לחוקר הראשי המטוס מוקפא לשיקולו.

עמרי טלמון: אם הוא לא חוקר הוא מעביר את זה הלאה, אם הוא כן חוקר אסור לגעת במטוס.

עמרי טלמון: לעומת זאת אם מישהו דיווח קודם לרת"א (רשות תעופה אזרחית) ואחרי 12 שעות או 18 שעות לחוקר הראשי – יכול להיות שבינתיים רת"א נתנו לו רשות לפרק את הפרופלור או להרים את המטוס וזה בניגוד לתקנה של החוקר הראשי.

עמרי טלמון: יתרה מזאת, ב-541 כתוב, ואני מדבר בשם הקטנים שאין להם מנגנון מי יודע מה: אם דיווחת לחוקר הראשי יצאת ידי חובתך.

עמרי טלמון: אתה לא צריך לדווח לרשויות האחרות שיעשו סידורים ביניהם.

עמרי טלמון: זה נמחק פה על ידי מחיקת 541.

עמרי טלמון: ב-353 היה כתוב אותו דבר אבל נמחקה המילה "אינו".

עמרי טלמון: לאמור, מי שדיווח לחוקר הראשי בטיוטה שהיה כתוב "אינו" חייב לדווח לרת"א, והמילה "אינו" נמחקה 24 שעות לפני הדיון.

עמרי טלמון: כלומר פשוט שינו כיוון ב-180 מעלות ואלה דברים די מהותיים.

יואב ליבנה: מאחר והנושא הוסדר בינו לבין ראש רשות התעופה האזרחית, אני מציע להתקדם, שמענו את זה, הוא צודק, הנושא הוסדר ויוסבר.

גלעד ארדן: תקריאו בבקשה.

צביה בלאו: הוספת תקנה 353א רבתי.

צביה בלאו: 1.

צביה בלאו: אחרי תקנה 353 לתקנות הטיס (הפעלת כלי טיס וכללי טיסה), התשמ"ב- 1981 (להלן – התקנות העיקריות), יבוא: "דיווח על תקלות מבנה" 353א.

צביה בלאו: (א) מפעיל ידווח למנהל בכתב על כל ממצא או גילוי של כשל או פגם בכלי טיס המתייחס לאלה: (1) קורוזיה, סדק או הפרדה של משטחים, המחייבים החלפה של חלק בכלי הטיס; (2) קורוזיה, סדק או הפרדה של משטחים מעבר למגבלות הנזק המותרות שקבע היצרן, המחייבים עיבוד.

צביה בלאו: (3) סדק, שבר או הפרדה במבנה מרוכב (composite material) של חלק בכלי הטיס,

צביה בלאו: שהיצרן שלו קבע כמבנה ראשי או כחלק עיקרי של מבנה; (4) כשל או פגם המתגלה לאחר תיקונים שבוצעו על פי נתונים טכניים מאושרים שאינם כלולים בספר העזר לאחזקה של היצרן.

צביה בלאו: (ב) בנוסף לדיווח הנדרש בתקנת משנה (א), ידווח המפעיל על כל כשל או פגם במבנה כלי טיס, המתגלה או הקיים, אם סיכן או עלול היה לסכן את הפעלתו הבטוחה של כלי הטיס.

צביה בלאו: המפעיל ידווח למנהל בטופס או באופן אחר שיורה עליו המנהל, על כל אלה:(1) שם יצרן כלי הטיס, סוגו, מספרו הסידורי וסימני הרישום שלו; (2) זיהוי המפעיל; (3) התאריך שנתגלה בו הכשל או הפגם;(4) השלב בהפעלה על הקרקע אשר במהלכו נתגלה הכשל או הפגם.

צביה בלאו: (5) שם ותיאור הפריט הפגום, מצבו הכללי של הפריט ומיקום הכשל או הפגם; (6) זיהוי המערכת הכללית שאליה משתייך הפריט הפגום או ציון קוד הפריט; (7) מספר מחזורי ההפעלה -אם קיימים -וסך כל שעות הפעלת כלי הטיס; (8) כל מידע נוסף הנדרש לצורך ניתוח סיבת הכשל או הפגם, לרבות סיווג הקורוזיה או אורך הסדק ומידע המתייחס למכלול הראשי והזמן שחלף מאז שבוצעו לגביו לאחרונה פעולות אחזקה, שיפוץ או תיקון.

צביה בלאו: (ד) המנהל יתן מספר מעקב לכל דיווח שיוגש לו.

צביה בלאו: (ה) הוראות תקנה 353(ג) ו-(ו) עד (ט) יחולו גם לעניין דיווח לפי תקנה זו.

ניר ימין: 353ו מדבר גם על חובת לחוקר, חובת הדיווח המקבילה בחוק.

גלעד ארדן: יש הערות?

עמרי טלמון: בסעיף א1 קורוזיה, סדק או הפרדה של משטחים, אני מדבר מתוך ניסיון של 35 שנה בעמידה מול הרשויות ואני יודע שמה שנאמר כאן הוא דבר אחד, ומה שעלול להתבצע בשטח זה דבר אחר.

עמרי טלמון: יושב פה מומחה לאחזקת מטוסים זה איתן שטרקמן, הוא יתקן אותי אם אני טועה.

עמרי טלמון: למשל קורוזיה זו מילה גורפת לחלוטין.

עמרי טלמון: בורג שהחליד – נכנס פה או לא נכנס פה?

עמרי טלמון: בורג שהחליד זה סטנדרטי, כל הזמן מחליפים.

עמרי טלמון: אז לפי מה שכתוב פה צריך לשלוח דיווח: החלפתי 2 ברגים בציר של הדלת.

עמרי טלמון: זה מה שכתוב פה, לכן ברור שזה מיותר.

צביה בלאו: כתוב המחייבים החלפה של חלק מכלי הטיס.

יואב ליבנה: עמרי, ישבנו איתך על הסעיפים האלה פעמיים ושלוש והכל ראית, שום דבר לא חדש לך.

עמרי טלמון: לא ישבת איתי לא פעמיים ולא שלוש.

לאה ורון: חבל על הויכוח הזה כרגע, בואו תראו באופן ענייני.

גלעד ארדן: מה הכוונה שלכם בעניין הקורוזיה?

יואב ליבנה: אנחנו אימצנו סטנדרט אמריקאי וזה הנוסח שמופיע שם, הוא מקובל על אנשי האחזקה מכל חברות התעופה ואנשי אחזקה של רשות התעופה האזרחית, והנוסח הזה נלעס ונדון.

גלעד ארדן: אז בוא תענה עניינית, הוא שואל שאלה, הוא רוצה לדעת האם אתם תטילו עליו קנס כי הוא לא דיווח על בורג חלוד או שלא תטילו.

יואב ליבנה: לא יטילו שום קנס, אין שום הטלת קנס.

גלעד ארדן: אז סנקציה.

יואב ליבנה: הסנקציה היא אם זה חובה על המפעיל במקרה כזה לדווח למי שצריך, או לחוקר או לרשות התעופה.

גלעד ארדן: הוא שואל מה זה קורוזיה?

ניר ימין: האם על החלפת בורג שהחליד הוא צריך לדווח, זו השאלה שלו.

צביה בלאו: המדובר על סבירות, לא מדובר על פריט הכי קטן.

צביה בלאו: התקנות מכוונות לקורוזיה סבירה.

עמרי טלמון: המילה סבירה לא מופיעה פה.

עמרי טלמון: ומי מחליט מה זה סביר?

איתן שטרקמן: אם עושים את זה יותר מדי לעומק הרי לא נוכל לעמוד בזה כחברות תעופה ולא אתם כמנהל תעופה אזרחי, אם נשלח לכם כל בורג תקבלו עשרות מסמכים מדי יום ותצטרכו לאשר אותם, זה יעצור את כל התעופה מייד.

איתן שטרקמן: אם נשלח על בורג ליואב הוא יצחק עלינו.

יואב ליבנה: זה קיים היום, עובדים לפי זה.

יואב ליבנה: יש בעלי מקצוע שמאתרים על מה זה.

איתן שטרקמן: מודיעים ליצחק רז, אחרי זה ברשויות אפשר את כל ההובלה לעשות, לא צריך אפילו תקנה בשביל העניין הזה, זה תהליך שאפשר לסגור בין הרשויות.

איתן שטרקמן: לא צריך בשביל זה תקנה.

איתן שטרקמן: בזה שאתה מדווח ליצחק רז נגמר הסיפור.

גלעד ארדן: אני אומר לפרוטוקול שאין הכוונה שלכם לכל בורג חלוד אלא קורוזיה כפי שמבינים אותה בעלי המקצוע, אבל הייתי ממליץ שאולי השר ישקול לפרסם הנחיות מעבר לתקנות, קצת יותר ברורות לחברות השונות שלא תהיה אחר כך אי בהירות.

גלעד ארדן: יש עוד הערות?

גלעד ארדן: לא.

גלעד ארדן: אני מעלה לאישור את התקנה כפי שהוקראה על ידי עורכת הדין בלאו.

גלעד ארדן: מי בעד?

גלעד ארדן: התקנה אושרה.

גלעד ארדן: תמשיכו בבקשה.

יואב ליבנה: 394.

צביה בלאו: בתקנה 394 לתקנות העיקריות, פסקה (33) – תימחק.

יואב ליבנה: בזמנו הייתה הגבלה בנושא גיל טייסים, לא אפשרו למפקד מטוס להיות מעבר לגיל 60.

יואב ליבנה: משנת 99 נפתחה ההגבלה הזאת אצלנו.

יואב ליבנה: בהנחיית שר התחבורה בזמנו היטלנו הגבלות על טייסים שגילם בין 60 ל-65, ואת אותן הגבלות שהיטלנו בתקופת הביניים, ביקשנו ואנחנו מבקשים כאן להסיר.

יואב ליבנה: אדם לפחות עד גיל 65, אין לו שום הגבלה רפואית, לא צריך מעבר לבדיקות הרגילות שמתקיימות לאנשי צוות לקיים שום בדיקה ושום מעקב.

יואב ליבנה: אי לכך בספר העזר למבצעים של החברות ביקשנו למחוק התייחסות שעשתה תיקון מיוחד בקבוצת העובדים הזאת.

יואב ליבנה: התיקון בתקנה 394 לתקנות העיקריות, פיסקה 33 שעסקה בטיפול בקבוצה הזאת – תימחק.

גלעד ארדן: יש הערות?

גלעד ארדן: לא.

גלעד ארדן: אני מעלה להצבעה את תיקון תקנה 394, את מחיקת פיסקה 33.

גלעד ארדן: מי בעד? אושר, תודה.

גלעד ארדן: הלאה, תיקון תקנה 403.

צביה בלאו: בתקנה 403 לתקנות העיקריות, במקור התקנה אמרה: לא יבצע מוביל אווירי כל הפעלה באווירון דו מנועי או תלת מנועי למעט אווירון תלת מנועי המבוצע במנועי טורבינה בנתיב שמצויה בו נקודה הרחוקה יותר משעת נסיעה באוויר יציב במהירות שיוט רגילה כשמנוע אחד אינו פועל משדה תעופה.

צביה בלאו: התיקון אומר כך, ההוספה היא בתקנות משנה (א) ו-(ב), במקום "הרחוקה יותר" יבוא "הרחוקה משדה תעופה מתאים, יותר" והמילים "משדה תעופה" בסופן – יימחקו.

צביה בלאו: הסיבה לשדה תעופה מתאים היא שזה תורגם מאנגלית מההוראות שהכוונה למתאים לאותו סוג מטוס המבצע את הטיסה.

גלעד ארדן: יש הערות?

עמרי טלמון: לא הערה לגופה של התקנה אבל הערה כללית שאומרים: פגם הוא, מהתקנות של ה-FAA הסיפור הזה יושב 17 שנה, תרגום קלוקל, מילה אחת איננה, התוקף שונה לחלוטין זאת אומרת 767 או עכשיו TRIPEL SEVEN או 787, הוא יכול להגיד, שדה תעופה הרצליה היה שם, אני בסדר.

עמרי טלמון: זה טוב שמורידים את זה אבל זה מראה באיזה קפדנות צריך לבדוק את הסיפור של התרגומים, לא להגיד, טוב תרגמנו מאנגלית, כי זה דוגמא של תרגום מאנגלית.

ניר ימין: אני אקריא את התקנה לפני שתצביע.

ניר ימין: בתקנה 403 לתקנות העיקריות, בתקנות משנה (א) ו-(ב), במקום "הרחוקה יותר" יבוא "הרחוקה משדה תעופה מתאים, יותר" והמילים "משדה תעופה" בסופן – יימחקו.

גלעד ארדן: מי בעד תיקון תקנה 403?

גלעד ארדן: אושר, תודה.

גלעד ארדן: הלאה.

צביה בלאו: נעשה ביחד את תיקון תקנה 411 עם תקנה 441.

לאה ורון: עורכת הדין צביה בלאו, לפני שאת מתחילה להסביר במה מדובר תקריאי קודם כל את התקנה ואז תאמרי למה היא נועדה ואת מה היא מתקנת.

צביה בלאו: תקנה 411 היא במסגרת הפרק שמדבר על דרישות מכשירים וציוד ותקנה 411 אומרת: מכשירים וציוד באווירון, דרישות המכשירים והציוד כאמור בסימן זה חלות על כל הפעלה לפי פרק זה.

צביה בלאו: דרישות מכשירים וציוד יהיו כאמור בתקנות כך וכך לפ"ר, זה התקנות האמריקאיות.

צביה בלאו: מכשירים וציוד כאמור יאושרו ויתוקנו בהתאם לדרישות של הכושר האווירי הישימות באותם מכשירים וציוד.

צביה בלאו: אקרא את התקנות שאנחנו מתקנים: תקנת משנה (ד) אומרת: פרט לאמור בתקנה 515 א' ו-ב' – לא ימריא אדם באווירון אלא אם כן המכשור והציוד דלהלן מצויים במצב תפעול.

צביה בלאו: (1) מכשירים לציוד הדרושים לשם עמידה בדרישות כושר אווירי שלפיה ניתנה לאווירון תעודת סוג וכנדרש בתקנות X ו-Y ללפ"ר, ו-ב' מכשירים וציוד כאמור בתקנות כך וכך לפ"ר.

ניר ימין: אנחנו מבקשים שתקריאי ממש את התקנה המוצעת, תקנה 411 לתקנות העיקריות.

צביה בלאו: בתקנה 411 לתקנות העיקריות - (1) בתקנת משנה (ב), אחרי "121.359" יבוא "-ו 121.

צביה בלאו: 803"; (2) בתקנת משנה (ד) - (א) בפסקה (1), במקום "121.

צביה בלאו: 215 עד 121.383" יבוא "121.213 עד 121.

צביה בלאו: 283"; (ב) בפסקה (2), במקום "121.319" יבוא " 121.321", ובמקום "ותקנה 121.

צביה בלאו: 359" יבוא "ותקנות 121.

צביה בלאו: 359 ו- 121.

צביה בלאו: 360"; (ג) פסקה (3) – תימחק.

צביה בלאו: המדובר בהתאמה לדין האמריקאי, ללפ"ר האמריקאי שממנו לקוחים הסטנדרטים של שנות המכשירים והציוד באווירון.

גלעד ארדן: יש הערות?

עמרי טלמון: בשביל לא לאכזב את לאה אני מוכן להעיר הערה.

לאה ורון: אחרי הדיון נעלה לשתות קפה, תעיר לי את כל ההערות שאתה רוצה.

גלעד ארדן: מי בעד אישור התיקון לתקנות 411 ו-441?

גלעד ארדן: תודה אושר.

גלעד ארדן: תקנות 461 ו-394.

ניר ימין: זה קשור לעניין גיל הטייסים.

צביה בלאו: 461 ו-394 חוזרים למצב שהיה לפני 1999 לגבי תקפות התעודה הרפואית הנדרשת.

צביה בלאו: הביקורת הייתה כל 6 חודשים, היה צריך לחדש את התעודה הרפואית.

יואב ליבנה: ההיפך, היה כל 4 חודשים והחזרנו את זה ל-6 חודשים.

ניר ימין: היה קודם 6 חודשים ואם עברת את גיל 60 היית צריך כל 4 חודשים.

ניר ימין: כעת כשאומרים חודש בימינו זה גם אלה שעברו גיל 60 חוזרים ל-6 חודשים.

צביה בלאו: במשך 5 שנים המצב נבדק ברשות התעופה האזרחית והוחלט מבחינה מקצועית שכדאי להחזיר את זה לכל 6 חודשים.

גלעד ארדן: וכשהמליצו ל-4 חודשים זה לא נבדק מקצועית?

יואב ליבנה: לא, זה היה דבר חדש שאפשרנו לטייסים לעבור את גיל 60.

יואב ליבנה: השר על דעת עצמו החליט למקדם ביטחון שהקבוצה הזו תיבדק לא אחת ל-6 חודשים - - -

גלעד ארדן: השר ב-99?

יואב ליבנה: כן, זה היה שאול יהלום והוא החליט לבדוק את הקבוצה הזאת 3 פעמים בשנה ולא פעמיים בשנה.

יואב ליבנה: זו החלטה ייחודית שלו וראינו שהמצב הזה לא קיים בעולם, אין שום ממצא שמצדיק את זה - - -

גלעד ארדן: היום בעולם בודקים גם מעל גיל 60 פעמיים בשנה?

יואב ליבנה: כן.

גלעד ארדן: בסדר.

צביה בלאו: התקנה המוצעת, בתקנה 461(א) לתקנות העיקריות,

צביה בלאו: בפסקה (1), המילים "ואם מלאו לו שישים שנים – בתוך ארבעת החודשים שקדמו אותה הפעלה" – יימחקו.

גלעד ארדן: מי בעד תיקון תקנה 461?

גלעד ארדן: אושר.

צביה בלאו: תיקון מוצע של 476 בלבד.

צביה בלאו: כדי להגביר את הפיקוח על כלי טיס קטנים ובינוניים מוצע עכשיו להוסיף מושב משקיף למפקח שיציג תעודה.

צביה בלאו: הוא יכול לשבת בתא הטיס וזה מגביר את הבטיחות.

צביה בלאו: זה חל קודם על מטוסים גדולים, עכשיו אנחנו מחילים את זה גם על מטוסים בינוניים.

צביה בלאו: זאת מטרת התקנה.

צביה בלאו: אני מקריאה: בתקנה 476 לתקנות העיקריות, בסופה יבוא:"(ג) מפעיל אוירון שתעודת הסוג שלו הוצאה לפני יום כ"ז בכסלו התשנ"ו (20 בדצמבר 1995) ותצורת מושבי הנוסעים המורשית שלו היא 30 מושבים או פחות, ואין בו מושב משקיף בתא הטייס, יעמיד מושב נוסעים קדמי עם אזניות או רמקול לרשותו של המפקח, לצורך פיקוח כאמור בתקנת משנה (א).

צביה בלאו: "

ניר ימין: מדובר רק על מטוסים לפני 95, אחרי 95 יש בהם כבר את אותם מושבים?

איתן שטרקמן: כן.

איתן שטרקמן: בתקנה כתוב מתחת ל-30 מושבים, עד כמה?

צביה בלאו: הוסף עכשיו שגם לבינוניים, קיים כבר לגבי גדולים והוסף לגבי בינוניים.

איתן שטרקמן: אבל אין פה את ההגדרה של בינוניים.

גלעד ארדן: יואב, אתה אחראי על תחום הבטיחות בטיסה?

יואב ליבנה: תקינה.

גלעד ארדן: מה זה תקינה?

יואב ליבנה: כל עובדי רשות התעופה מתעסקים בבטיחות.

יואב ליבנה: הבטיחות נחלקת להרבה תחומים, מבצעים, כושר אווירי, תקינה, רישוי עובדי טיס, 18 נוסעים.

גלעד ארדן: מי הוא זה שממליץ למשל מה אפשר לעלות למטוס מבחינה בטיחותית?

גלעד ארדן: השב"כ?

יואב ליבנה: לא, יש ביטחון ויש בטיחות.

גלעד ארדן: אנחנו מצביעים על תקנה 476, מי בעד?

גלעד ארדן: אושר.

צביה בלאו: החלפת תקנה 541.

צביה בלאו: כפי שהוסבר קודם לגבי תקנה 353א, גם כאן מדובר על הוספה של תקנה החלה על דיווח על תקלות מבצעיות ועל תקלות מבנה שמוספת לתקלות תפעוליות הקיימת.

יואב ליבנה: 13 זה כלי טיס גדולים.

צביה בלאו: כמו שהסברתי בהתחלה, מדובר פה על כלי טיס גדולים.

גלעד ארדן: יש הערות?

גלעד ארדן: אין.

גלעד ארדן: מי בעד?

גלעד ארדן: תקנה 541 בשינוי אושרה.

ניר ימין: לגבי סעיף התחילה יש לי 2 הערות.

ניר ימין: רוב הסעיפים נוגעים לדיווח ואין איתם בעיה של תחילה אבל שאלתי היא לבעלי המקצוע לגבי שדה תעופה מתאים וכן הלאה.

ניר ימין: אין שדות תעופה כאלה שקיימים היום ואנחנו משנים רק לשדות תעופה מתאימים שצריכים להיערך לזה?

ניר ימין: וגם לגבי תחילה של מפעילי אווירונים שצריכים להתאים את המושב שלהם וכו', לא צריכים זמן היערכות?

יואב ליבנה: שאלת 2 שאלות, האחת, לעמרי יש אווירון.

יואב ליבנה: בתקנות אומרים לו: אתה צריך לתכנן לך שדה משנה - - -

גלעד ארדן: מתי אומרים אווירון ומתי מטוס?

יואב ליבנה: כלי טיס זה כללי.

יואב ליבנה: כלי טייס זה כולל אווירון שזה כנף קבועה והליקופטר שזה כנף סובבת.

יואב ליבנה: כלי טיס זה כולל הכל.

לאה ורון: ומתי זה מטוס?

יואב ליבנה: מטוס זו מילה לא ברורה בחקיקה.

גלעד ארדן: לא בחקיקה, בכלל.

יואב ליבנה: בחוק הטיס המנדטורי שזה 1927 יש מטוס.

לאה ורון: בחיים.

יואב ליבנה: בחיים מטוס – כל אחד מה שהוא רוצה.

יואב ליבנה: מטוס לא כולל הליקופטר.

גלעד ארדן: את זה הבנו.

גלעד ארדן: אני לא רוצה להטעות את הבן שלי, פעם אחת אני אומר לו שאקח אותו באווירון ופעם במטוס.

גלעד ארדן: הוא מבולבל, הוא רוצה לדעת.

יואב ליבנה: לא רק הוא מבולבל.

גלעד ארדן: אם לא אתם, מי ישפוך אור על הנושא.

יואב ליבנה: אנחנו רוצים לעשות חוק טיס חדש, להסיר שם את המילה מטוס.

יואב ליבנה: יש כלי טיס שכולל הכל שנחלק לאווירון, כמו שאמרתי כנף קבועה וכו'.

גלעד ארדן: אז למה אתם לא מוציאים הנחיות לחברות תעופה שיגידו למשל: לא לעמוד עד שדלתות האווירון יפתחו וכו'.

יואב ליבנה: הסבר, כשעמרי מתכנן, יש לו כלי טיס דו מנוע שהוא מתכנן טיסה לחו"ל, סתם לקחתי דוגמא את עמרי, אז הוא מתכנן שדה משנה.

יואב ליבנה: הוא מתכנן לנסוע לרודוס הוא צריך לדעת שאם רודוס סגור הוא יטוס לשדה משנה.

גלעד ארדן: באיזה הקשר זה?

לאה ורון: הוא עונה לשאלה של עורך דין ימין.

יואב ליבנה: עכשיו הוא לא יכול לתכנן כל שדה כשדה משנה כי האווירון שלו רץ 1000 מטר, הוא לא יכול לקחת סטריפ של 400 מטר.

לאה ורון: מה ששואל אותך עורך דין ימין, מאחר וקבעתם בתקנה 9 שהתחילה של התקנות תהיה לפחות עד 30 ימים - - -

ניר ימין: שתי השאלות מדברות על תחילה.

ניר ימין: גם לגבי שדה מתאים וגם לגבי מושב משקיף.

לאה ורון: האם לא צריך לתת תקופת היערכות ארוכה יותר לחלק משתי התקנות, זו שאלתו של עורך דין ימין.

יואב ליבנה: תקופה ארוכה יותר?

יואב ליבנה: לא.

יואב ליבנה: התקנות ידועות 4 שנים.

צביה בלאו: התקנות הובאו לידיעת החברות לפני 4 שנים.

עמרי טלמון: חברות התעופה מראש בונות על שדות מתאימים אם משתמשים בתכנון הבין לאומי.

עמרי טלמון: אף טייס ב-767 לא ירצה לרשום כשדה אלטרנטיבי את הרצלייה.

ניר ימין: גם לגבי האווירונים והמושבים?

עמרי טלמון: אווירונים ומושבים שם יש נקודה אחת של אוזניות שצריך לציד את המושב הנוסף שאני לא בטוח שיש באווירונים ופה יצטרכו לתת אולי היערכות כי צריך להוציא חיווט, צריך לכוון את האווירון, צריך לשים נעילה, יש תקופת היערכות, זה לא 30 יום.

עמרי טלמון: אבל שדה חילופי אין שום בעיה.

עמרי טלמון: זה ממילא עובד כך 17 שנה.

צביה בלאו: אנחנו חושבים שתוך חודשיים אפשר להיערך.

ניר ימין: אני מציע שנקבע בתקנות חודשיים מלבד תקנה זאת.

איתן שטרקמן: אני מציע לתת 90 יום כי לפעמים אתה צריך לעצור מטוס בשביל זה ולהפסיד כספים, תנו להם עוד 30 יום.

גלעד ארדן: אנחנו נאשר שכל התקנות תחילתן 30 יום מיום פרסומן, חוץ מתקנה 7 שתחול 90 יום מיום פרסומה.

גלעד ארדן: מי בעד? אושר.

עמרי טלמון: המסמך הזה שאני מחזיק ביד הוא מעניין מאוד.

עמרי טלמון: קוראים לו: דוח חקירת תיק תקרית חמורה מס' 307.

עמרי טלמון: הדוח יצא ב-8 במרץ 2007.

גלעד ארדן: זה הבולדוזר?

עמרי טלמון: על סמך זה היה הבולדוזר.

עמרי טלמון: לשם הגילוי הנאות אני הייתי חבר בוועדת החקירה.

עמרי טלמון: היה פה סיפור של התקרבות של שני מטוסים.

עמרי טלמון: אומנם שם הבוס של יואב, אודי זוהר, הגזים אבל לא היה חסר ש-383 גופות היו עשויות ליפול על שוהם, מה שהביא את ראש העיר במהירות לדבר לפני הוועדה.

עמרי טלמון: התקרית הזו איננה מקרה תלוש מהמציאות כי היו שתי תקריות דומות.

גלעד ארדן: תרחיב, כי אני טס מחר, אשמח לשמוע על כך.

עמרי טלמון: אז תגביר את הביטוח.

עמרי טלמון: הדוח הזה שנעשה תחת לחצים לא נורמלים מצד לשכת השר וכל הגורמים הנוגעים בדבר, וכמו שיואב אוהב לומר, ידעו מזה מראש, גם אודי זוהר וגם רשות שדות התעופה.

גלעד ארדן: מה זאת אומרת לחצים מלשכת השר?

עמרי טלמון: לחצים שנגמור מהר.

עמרי טלמון: יש כאן הרבה עבודה בכל זאת, העניין נעשה בחודש, זה זמן שיא.

עמרי טלמון: יש בדוח 17 המלצות לביצוע בתאריכים שונים.

עמרי טלמון: חלק מיידי, חלק ביוני, חלק באוגוסט ואני רוצה לעשות פה משאל כמה מההמלצות האלה כבר בוצעו.

גלעד ארדן: אתה אומר שהגשתם את הדוח ב-8 למרץ 2007, הייתם תחת לחץ כבד של לשכת השר לגמור את התחקיר מהר ולהגיש המלצות.

גלעד ארדן: אתה שואל כמה מההמלצות שלכם, עברו מאז 5 חודשים, כמה המלצות מתוך ה-17 בוצעו?

עמרי טלמון: ניחשת נכון, אפס.

גלעד ארדן: אתה חושב שיש טעם שהוועדה פה תקיים דיון מעקב?

עמרי טלמון: לפי דעתי זה מתבקש מאליו.

עמרי טלמון: הפריע לי שאנחנו יושבים על הדרך והאוזניות והכל והעולם שם תוסס.

עמרי טלמון: התאונה כתובה על הקיר, מאז כבר הייתה עוד אחת, אני לא יודע אם אתה יודע עם נתיבי אוויר תורכיה ונדמה לי גם עם אל על.

לאה ורון: הוא טס מחר, תעזוב אותו.

לאה ורון: אם הוא יישאר הוא יעשה לנו בשבוע הבא עוד דיונים, תן לו לטוס כבר, אנחנו בפגרה.

עמרי טלמון: טוב מאוד.

גלעד ארדן: אם אני אחזור - תקבעי לשבוע שאחרי חזרתי.

עמרי טלמון: אותי אישית זה מטריד מאוד.

גלעד ארדן: תגידי למנכ"ל שלו אין רפורמה בשנות רכב, השטויות שמתעסקים במשרד הזה עד שהם לא באים לדברים החשובים.

גלעד ארדן: איזה המלצות יש שאפשר ליישם בחודשים ספורים שעדיין לא יושמו?

גלעד ארדן: על קצה המזלג.

עמרי טלמון: המלצה ראשונה הייתה לומר, קטונו, בואו נביא מומחים של רשות התעופה האזרחית האמריקאית שיסתכלו על המצב ויגידו לנו מה לעשות.

עמרי טלמון: דיברנו איתם עוד בזמן החקירה והם אמרו: אנחנו נבוא מייד.

עמרי טלמון: אחר כך זה נתקע בין החשבים וכו', בסוף הם יבואו בספטמבר, אם יבואו.

עמרי טלמון: דבר שני אחת הבעיות הייתה שהמטוסים לא נכנסו לפי אותו נוהל.

עמרי טלמון: אייר פראנס ואל על נכנסו לפי נוהל אחד ואיבריה נכנס לפי נוהל שני.

גלעד ארדן: לאן נכנס?

עמרי טלמון: לשדה התעופה בן גוריון, למה שקוראים התקפה או גישה.

עמרי טלמון: אייר פרנס ואל על טוס לפי גישה אחת ואיבריה בגישה אחרת.

עמרי טלמון: אני לא נכנס לטיעון המקצועי.

עמרי טלמון: הצענו למסד את סוג הגישה.

גלעד ארדן: מי אחראי על יישום ההמלצות?

עמרי טלמון: זה מתחלק חצי בחצי בין רשות תעופה אזרחית לרשות שדות התעופה.

עמרי טלמון: המלצה אחת אחראי החוקר הראשי, זה העניין עם ה-FAA, ברם אין לו מנגנון של חשבות וכן הלאה ושם זה נתקע.

אשל חפץ: רציתי רק להוסיף לפרוטוקול, בעקבות האירוע הזה שר התחבורה הקים ועדה לבחינת מצב התעופה, בטיחות בתעופה אזרחית בארץ.

לאה ורון: ועדת לפידות.

גלעד ארדן: לפידות אמר פה שמגישים את המסקנות עד סוף אוגוסט.

אשל חפץ: הבינו שיש כאן כשל מערכתי או בעיה מערכתית יותר כבדה מהאירוע הספציפי.

אשל חפץ: ככה הוא בדרך כלל דיווח על אירועים שמציבים בעיות כבדות משקל.

אשל חפץ: אם נחבר את זה עם מה שדיברתם קודם, לדעתי, וכך גם הערתי בוועדה, כל הנושא של תקנות הטיס בישראל והגופים שמפעילים אותו לוקה בחסר.

אשל חפץ: ואני אומר את זה בעדינות.

אשל חפץ: הם במצב מאוד רעוע וגרוע.

אשל חפץ: לישראל אין את היכולת והעוצמה ואת אנשי המקצוע להקיף ולטפל בתחום הזה כנדרש.

אשל חפץ: מה שמקובל בעולם בתחום הזה, מדינות סדר גודל שלנו מה שהן עושות, הן מאמצות אחד מהשניים.

אשל חפץ: או את התקינה האמריקאית או את התקינה האירופית ששם יש גופי ענק שמחדשים ומתקנים את התקנות האלה.

גלעד ארדן: בארץ לא אימצנו לא את זה ולא את זה.

אשל חפץ: אנחנו לכאורה מושפעים מה-FAA אבל אנחנו עושים את הדיון הזה, זה אומר שאנחנו חושבים לתקנן את התקנות.

אשל חפץ: יש שם בעיות חלוקה, יש שם דברים מיושנים, דברים ארכאיים, דברים חדשים שנכנסים.

גלעד ארדן: יש קורוזיה.

אשל חפץ: אנחנו בכלל לא בפוקוס ולא בכיוון הנדרש.

אשל חפץ: הייתי מפנה את תשומת ליבך בתור יושב ראש הוועדה שמטפלת בדברים האלה, אני מניח שזה יצוץ כחלק מהוועדות של ועדה לבחינת מצב התעופה האזרחית בישראל.

גלעד ארדן: אבל ועדת לפידות עסקה בוועדת החקירה.

עמרי טלמון: היא תעסוק יותר למשל ביחסים בין חיל אוויר לתעופה אזרחית.

גלעד ארדן: היא תעסוק גם בטענה הזאת של יצחק רז שאני שומע הרבה שנים לגבי רשות עצמאית לחקר תאונות?

עמרי טלמון: זה יכול להיות, אני לא מכיר בדיוק.

עמרי טלמון: בתור מי שעובד בזה כל הזמן, הכפיפות של החוקר הראשי הייתה לרשות תעופה אזרחית, זה ניגוד אינטרסים.

עמרי טלמון: העבירו את זה למשרד התחבורה, גם זה לא נכון.

עמרי טלמון: המקביל של החוקר הראשי בארה"ב כפוף ישירות לקונגרס.

אשל חפץ: הוא מטפל גם ברכבות וגם באוניות.

גלעד ארדן: רשות עצמאית לחקר תחבורה.

עמרי טלמון: הוא כפוף ישירות לקונגרס.

עמרי טלמון: הווי אומר שפה החוקר הראשי היה צריך להיות כפוף לכנסת או מי שהכנסת תמנה לצורך זה שזה יכול להיות ועדת הכלכלה.

איתן שטרקמן: יש נושא נוסף בקשר לרופא מנהל התעופה האזרחי.

איתן שטרקמן: יש סיטואציה די מצחיקה כרגע במדינת ישראל.

איתן שטרקמן: במרץ התפטר הרופא.

איתן שטרקמן: יש עוד הרבה רופאים תעופתיים.

איתן שטרקמן: טייסים שמקורקעים עקב מחלה ורוצים לחזור לטיסה צריך רופא מנהל.

איתן שטרקמן: מבחינה אדמיניסטרטיבית, רק תפקיד של רופא מנהל יכול לאשר חזרה לעבודה.

גלעד ארדן: רופא משפחה לא יכול לאשר לו לחזור.

איתן שטרקמן: לא רק רופא המשפחה לא יכול, רופא המנהל שאתמול התפטר, הוא עכשיו כבר לא בתפקיד, הוא כבר לא יכול לחתום.

איתן שטרקמן: נוצר מצב שכרגע כולנו יודעים שאי אפשר לחדש רשיונות, לחזור לעבודה, אי אפשר לעשות כלום.

גלעד ארדן: ואז אולי גם טייס שנהיה עכשיו חולה לא ירצה לדווח כי הוא יחשוב שלא יתנו לו לחזור.

איתן שטרקמן: בדיוק כך.

איתן שטרקמן: נוצר מצב שמחודש מרץ אנחנו חיים ככה.

איתן שטרקמן: זה עולה כסף לחברות התעופה.

גלעד ארדן: למה זה עולה כסף?

איתן שטרקמן: כי הצבא הביא טייסים חליפיים.

איתן שטרקמן: אתה משלם משכורת לטייסים שלא יכולים לחזור לטיסה בגלל הדבר הזה.

איתן שטרקמן: היו"ר גלעד ארדן: אני אספר לוועדה סיפור קצר, קודם כל זה לא חדש.

איתן שטרקמן: עד לפני 3 חודשים לא היה רופא בכלל למשרד התחבורה.

איתן שטרקמן: לא לטיס.

איתן שטרקמן: זאת אומרת, אדם שהיה לו בעבר אירוע לב ורישיונו נלקח ל-X חודשים – רוצה עכשיו לחזור לנהוג - אין רופא.

איתן שטרקמן: חצי שנה לא היה רופא שיוכל לבחון ניירות רפואיים של נהגים, להחליט האם אפשר להחזיר אותם לנהיגה, האם צריך להוריד אותם, כי המשרד רצה לצאת למכרז לקבל שירותים והמכרז התעכב.

איתן שטרקמן: חצי שנה לא היה רופא.

איתן שטרקמן: כעת יש חברה שנבחרה וקיבלה הרים של דברים שהצטברו שם.

איתן שטרקמן: זה לא חדש בתפקוד משרד התחבורה.

איתן שטרקמן: אנחנו לא מופתעים.

איתן שטרקמן: אני לא מדבר על לעשות שינוי מג'ורי, אני רק מדבר שלפחות שראש המנהל אודי זוהר או מישהו אחר ימנה מחליף עד שיעשו את המכרז.

גלעד ארדן: השאלה מכוח מה אסור לאף אחד אחר.

גלעד ארדן: אם זה תקנה – רק המשרד יכול לבוא ולהציע תקנה שיכולה לתקן את המצב.

גלעד ארדן: אם ניזום חקיקה ל-X חודשים - - -

צביה בלאו: מצב הדברים הוא כזה, הוגש בג"ץ על ידי רופא מסוים שמונע הליך פתיחה של מכרז עכשיו, הקפיא את ההליכים.

יואב ליבנה: קלנר?

צביה בלאו: רוצים להגיש מכרז לרופא חדש כי הרופא הקודם עזב בחודשים האחרונים.

גלעד ארדן: הוא עזב במפתיע?

צביה בלאו: המכרז קפוא עכשיו ביחד עם נציבות שירות המדינה.

גלעד ארדן: ועל פי התקנות רק הוא יכול?

צביה בלאו: זה לא מדויק כי על פי התקנות תעודה ראשונית זה אך ורק רופא המינהל, ומקורקעים זה כל רופא מורשה.

צביה בלאו: אז זה מונע טייסים מתלמדים למשל.

גלעד ארדן: כל רופא יכול להחזיר טייסים?

איתן שטרקמן: רופא תעופתי.

צביה בלאו: כן, ויש את הרשימה של רופאים תעופתיים מורשים.

צביה בלאו: העניין הוא שכעת פועלים על המדוכה למינוי ממלא מקום שיפתור את הבעיות המיידיות עכשיו.

גלעד ארדן: ולמה לא תגישו תיקון לתקנה עכשיו שבמקרים חריגים אפשר יהיה לאשר רופא מחליף - - -

צביה בלאו: אפשר, אין מניעה.

גלעד ארדן: לא, גם לטייסים חדשים, לא רק למקורקעים.

צביה בלאו: אתה צריך בתור נוסע לשמוח שרק רופא מינהל יכול לקבוע.

צביה בלאו: הוא מקבל את חוות הדעת של רופאים אחרים והוא הסמכות העליונה שמאשרת את המינוי.

גלעד ארדן: אין דבר כזה שאין מחליף לאדם מסוים, אסור שתהיה סיטואציה כזו.

צביה בלאו: במשך כל ההיסטוריה תמיד היה רופא.

צביה בלאו: רק בחודשים האחרונים בגלל סיבות שלא תלויות - - -

עמרי טלמון: אני מכיר שני מקרים שמינו מינוי זמני.

עמרי טלמון: אחד מהם היה פרופ' סיד גסנר, השני אבי בר-לב, שהייתה סיטואציה של בין לבין, הם קיבלו מינוי זמני ל-3 חודשים בלי מכרז.

גלעד ארדן: אני אשאיר עוד כמה בעיות בתחום התעופה שלא נפתרו היום.

איתן שטרקמן: לא היום, אבל אם אפשר בתקנה הבאה להכניס את זה שראש המנהל יכול למנות זמנית עד שיהיה מכרזים.

גלעד ארדן: לא למקורקעים, לחדשים.

צביה בלאו: אין מניעה למינוי בכלל.

גלעד ארדן: אז למה אתם לא עושים את זה?

צביה בלאו: עושים את זה, פשוט הבג"ץ תקע הכל.

גלעד ארדן: למה לא ממנים ממלא מקום זמני?

צביה בלאו: זה פשוט בעיות טכניות.

איתן שטרקמן: יש הרבה רופאים, כולם מוכרים וידועים, לפחות שאודי ימנה רופא לתקופה של שבוע, הוא יפתור את הבעיות, ונמשיך הלאה.

איתן שטרקמן: בלי קשר למכרז, ללא כסף.

גלעד ארדן: אני אברר את הסוגיה הזאת.

גלעד ארדן: תודה הישיבה נעולה.